Startup.txt

Langt de fleste Garmin GPS'er indeholder en tekstfil der hedder startup.txt. Som udgangspunkt er det en tom fil. Denne fil kan editeres i en tekstbehandler (f.eks. notesblok/notepad) og sættes op til at vise stort set den tekst du ønsker.

Sæt din GPS til din computer via USB-kablet. Vælg computer og vælg det drev der hedder noget med Garmin. Dobbeltklik på mappen Garmin. Herinde skal startup.txt ligge. Så er det bare om at ændre indholdet til hvad man selv ønsker.

Følgende syntaks er gældende:


 * hvor xx=antal af sekunder beskeden vises
 * Maksimum fem viste linjer.
 * Maksimum 30 tegn pr. linje.
 * Hvis æ,ø og å ønskes vist (eller andre "fremmede" tegn) skal filen gemmes i det format der hedder UTF-8. Hvis notesblok/notepad benyttes vælges: Filer/Gem som.. og i vinduet der dukker op vælges der "Kodning: UTF-8".
 * Hvis æ,ø og å ønskes vist (eller andre "fremmede" tegn) skal filen gemmes i det format der hedder UTF-8. Hvis notesblok/notepad benyttes vælges: Filer/Gem som.. og i vinduet der dukker op vælges der "Kodning: UTF-8".

Her er et eksempel på en startup.txt der indeholder dine kontaktdata og vises i 10 sekunder:

Dit navn Din adresse #1 Din adresse #2 Dit telefonnummer Din email

Her er en afskrækkende startup.txt der vises i 30 sekunder:

RAPPORTERET STJÅLET! GPS SPORING I GANG Ring +45 xxxx xxxx for en DUSØR

Nogle gange skal GPS'en genstartes to gange førend teksten vises korrekt.

Startteksten vil altid blive vist imens enheden indlæser gpx-filer, spor, kort osv. Derefter vises den det antal sekunder du har valgt, førend enheden går ind til den almindelig startskærm. Hvis du beder om at få vist startteksten i lang tid, vil det forlænge den samlede starttid for din GPS, men det kan altid afbrydes med tryk på tast/skærm.